โรคที่จะพบเฉพาะในผู้ป่วยเบาหวานเท่านั้นคือโรคอะไร?
a. โรคจอตาเสื่อมจากเบาหวาน หรือเบาหวานขึ้นตา
b. โรคเส้นประสาทตาเสื่อมจากเบาหวาน หรือเบาหวานขึ้นตา
c. โรคเลนส์ตาเสื่อมจากเบาหวาน หรือเบาหวานขึ้นตา
d. โรคแก้วตาเสื่อมจากเบาหวาน หรือเบาหวานขึ้นตา
คำตอบที่ถูกต้องได้แก่ a.  เพราะว่า โรคจอตาเสื่อมจากเบาหวาน หรือเบาหวานขึ้นตา มักเกิดในผู้ป่วยที่เป็นเบาหวานนานๆ โดยเฉพาะเบาหวานที่ต้องพึ่งการใช้ยาอินซูลิน แต่ถ้าควบคุมระดับน้ำตาลได้ดีตั้งแต่เริ่มเป็นเบาหวาน จะทำให้พบโรคจอตาเสื่อมนี้น้อยลง และถึงแม้คุมเบาหวานได้ดี ก็อาจพบโรคจอตาเสื่อมได้ โดยจะเกิดในระยะเวลาที่นานกว่า หรือในอายุที่มากขึ้น

สำหรับอาการที่อาจพบได้จากโรคจอตาเสื่อมจากเบาหวานนั้น อาจไม่มีอาการอะไรเลยในระยะแรก การมองเห็นปกติ ทำให้ผู้ป่วยชะล่าใจไม่ทำตามคำแนะนำของจักษุแพทย์และแพทย์ผู้รักษาเบาหวาน ตาจึงเริ่มมัวลงเล็กน้อย จนโรคที่จอตาลุกลามมายังจุดรับภาพที่เรียกว่า มาคูลา (macu la) ตาจะมัวลงอย่างช้าๆ ทำให้ผู้ป่วยเข้าใจว่ามัวตามอายุที่มากขึ้น จึงไม่มารับการตรวจรักษา กระทั่งมองเห็นภาพบิดเบี้ยว หรือหากจอตามีการบวมน้ำ รวมไปถึงการตายของเซลล์จอตาเป็นหย่อมๆ มีลานสายตาที่ผิดปกติ อาจทำให้ผู้ป่วยมองเห็นมืดไปด้านใดด้านหนึ่ง
12.อายุรศาสตร์ (อายุรศาสตร์) - Internal Medicine